**Christopher Ashton Kutcher** (født 7. februar 1978 i Cedar Rapids i Iowa) er en amerikansk skuespiller, produsent, manusforfatter og sanger.

Bakgrunn
--------

Kutchers foreldre var Diane og Larry. Forfedrene hans kom fra Böhmen, Irland og Polen. Han vokste opp sammen med søsteren Tausha og tvillingbroren Michael på en gård.

Som tenåring havnet Kutcher stadig i trøbbel. Han ble blant annet utvist fra skolen for å drikke alkohol som mindreårig. Noen år senere ble han sammen med en kamerat arrestert for å ha brutt seg inn på skolen og stjålet penger. I 1997 sluttet han på skolen med eksamen i biokjemi. Han ville satse på en modellkarriere, noe som endte med at han modellerte for undertøy.

Skuespillerkarriere
-------------------

Etter blandet suksess i modellbransjen fant Kutcher ut at han ville flytte til Hollywood. Moren spurte om han ikke heller ville fortsette på college. Men bare en måned senere ble han oppdaget på en bar i Iowa City i Iowa og fikk siden en rolle i TV-serien *That '70s show* som ble en suksess. Gjennom *That '70s show* oppnådde Kutcher en del publisitet og fikk en del mindre roller i filmen, men han fikk ikke det store gjennombruddet på film han håpet på. Han prøvde å få rollen som Danny Walker i Pearl Harbor, men han fikk den ikke. Han fikk derimot roller i filmene: *Dude, Where's My Car?* (2000), *Just Married* (2003), *Guess Who* (2005) og *The Guardian* (2006) og *Killers* i 2010. I 2011 overtok han rollen til Charlie Sheen i situasjonskomedien Two And a Half Men.

Produsentkarriere
-----------------

I 2003 begynte Kutcher med sitt eget show, der han både var produsent og hadde hovedrollen, kalt *Punk'D*, som ble sendt på MTV. Plottet i showet gikk ut på å lure kjendiser ved hjelp av skjulte kameraer. Selv om det i utgangspunktet var uskyldig moro, truet både Alex Rodriguez (baseballstjerne) og Michael Vartan (skuespiller) med søksmål etter at de ble lurt. Det endte med at MTV ikke sendte de to episodene.

Kutcher er medprodusent i TV-serien *Beauty and the Geek* (Prinsessen og professoren på norsk) som sendes på norske TV3 fra mars 2006.

Privatliv
---------

Kutcher har vært sammen med en rekke kjendiser, inkludert January Jones (fra 1998 til 2001), Ashley Scott (fra 2001 til 2002), Monet Mazur (2002) og *Just Married* medskuespiller Brittany Murphy, som han var sammen med fra 2002 til 2003. Etter at han slo opp med Murphy i 2003, begynte Kutcher å date Demi Moore. De giftet seg 24. september 2005 i en storslått seremoni i Los Angeles, California.

Mens Kutcher var i forhold med Moore, fordypet de seg i den jødiske trosretningen kabbalah. Det har blitt rapportert at Kutcher har feiret jødiske tradisjoner, samt at Kutcher og Moore har besøkt Israel på pilegrimsreise sammen.

Kutcher giftet seg med Mila Kunis i 2015. Kunis er av jødisk opphav. Paret feirer både jødiske og kristne høytider. Kutcher har ikke konvertert til jødedom.

Kutcher har trent brasiliansk jiu jitsu i mange år. I 2019 mottok han brunt belte av Rigan Machado. Kutcher hadde fra før av bakgrunn fra bryting under oppveksten.

Kutcher eier en italiensk restaurant kalt *Dolce* og en japansk-inspirert restaurant kalt *Geisha House*, som han introduserte i den første episoden av *Punk'd* i sesong 4.

Utvalgt filmografi
------------------

|  |  |  |  |
| --- | --- | --- | --- |
| **År** | **Tittel** | **Rolle** | **Annet** |
| 2013 | *Jobs* | Steve Jobs |  |
| 2011 | *New Year's Eve* | Randy |  |
| 2011 | *No Strings Attached* | Adam Franklin | 2011 | *Two and a Half Men*  | Walden Schmidt | Tv-serie |
| 2010 | *Killers* | Logan Henderson | også produsent |
| 2010 | *Valentine's Day* | Reed Bennett |  |
| 2009 | *Personal Effects* | Walter |  |
| 2009 | *Spread* | Nicki | også produsent |
| 2008 | *What Happens in Vegas* | Jack Fuller |  |
| 2006 | *Bobby* | Fisher |  |
| 1998–2006 | *Et syttitallsshow* | Michael Kelso | TV-serie, 184 episoder |
| 2006 | *Open Season* | Elliot | (stemme) |
| 2006 | *The Guardian* | Jake Fischer |  |
| 2005 | *A Lot Like Love* | Oliver Martin |  |
| 2005 | *Guess Who* | Simon Green | også produsent |
| 2004 | *The Butterfly Effect* | Evan Treborn | også utøvende produsent |
| 2003 | *Dusinet fullt* | Hank | (ukreditert) |
| 2003 | *Sjefens datter* | Tom Stansfield |  |
| 2003 | *Just Married* | Tom Leezak |  |
| 2001 | *Texas Rangers*  | George Durham |  |
| 2000 | *Dude, Where's My Car?* | Jesse Montgomery III |  |
| 2000 | *Down to You* | Jim Morrison |  |

Intervjuer
----------

* (en) BlackFilm intervju (mars, 2005)
* (en) About.com intervju Arkivert 14. februar 2006 hos Wayback Machine. (mars, 2005)
* (en) Filmmonthly intervju Arkivert 8. juni 2007 hos Wayback Machine. (22. januar 2004)
* (en) UnderGroundOnline intervju (januar, 2004)
* (en) CinemasOnline intervju (2003)

Referanser
----------

1. ↑   Munzinger Personen, Munzinger IBA 00000026868, besøkt 9. oktober 2017[Hentet fra Wikidata]
2. ↑   Roglo, Roglo person ID p=ashton;n=kutcher[Hentet fra Wikidata]
3. ↑   GeneaStar, GeneaStar person-ID christopherashtonkuc[Hentet fra Wikidata]
4. ↑   Internet Broadway Database, Internet Broadway Database person-id 485435, besøkt 9. oktober 2017[Hentet fra Wikidata]
5. ↑   elcomercio.pe[Hentet fra Wikidata]
6. ↑   marriedbiography.com[Hentet fra Wikidata]
7. ↑   www.nickiswift.com[Hentet fra Wikidata]
8. ↑   people.com[Hentet fra Wikidata]
9. ↑   Genealogics[Hentet fra Wikidata]
10. ↑  Om tvillingbroren Michael Arkivert 28. mars 2014 hos Wayback Machine.

Eksterne lenker
---------------

* (en) Ashton Kutcher – kategori av bilder, video eller lyd på Commons Rediger på Wikidata
* (en) Ashton Kutcher på Internet Movie Database Rediger på Wikidata

* (no) Ashton Kutcher hos Filmfront Rediger på Wikidata

* (sv) Ashton Kutcher i Svensk Filmdatabas Rediger på Wikidata

* (da) Ashton Kutcher på Filmdatabasen Rediger på Wikidata

* (da) Ashton Kutcher på Scope Rediger på Wikidata

* (fr) Ashton Kutcher på Allociné Rediger på Wikidata

* (en) Ashton Kutcher på AllMovie Rediger på Wikidata

* (en) Ashton Kutcher hos Turner Classic Movies Rediger på Wikidata

* (en) Ashton Kutcher hos Rotten Tomatoes Rediger på Wikidata

* (en) Ashton Kutcher hos The Movie Database Rediger på Wikidata
* Ashton Kutcher på Twitter Rediger på Wikidata

* Ashton Kutcher på Facebook Rediger på Wikidata

* Ashton Kutcher på Instagram Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** BIBSYS **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** BNE **·** Munzinger (iba) **·** MusicBrainz
 |